Document ID: /roh_data/filtered/fineweb-2-filterrobots_roh.jsonl.gz/68874

La Regiun Moesa ha in nov president. Giampiero Raveglia, il president communal da Roveredo, è vegnì elegì sco parsura da la conferenza dals presidents. Sco la Regiun Moesa scriva, entra il nov president a partir dad immediat en uffizi. Raveglia remplazza Christian de Tann. A l’ultima conferenza dals presidents è plinavant vegnì approvà il plan directiv dal nov parc natiral regiunal – Val Calanca.
President communal da Roveredo Giampiero Raveglia è nov president da la Regiun Moesa
RTR novitads 18:00